b'\n_START_ARTICLE_\nVremenu neprimjerena razmatranja\n_START_PARAGRAPH_\nVremenu neprimjerena razmatranja (njem. Unzeitgem\xc3\xa4sse Betrachtungen) jest zbirni naziv za oglede koje je njema\xc4\x8dki filozof Friedrich Nietzsche izdavao izme\xc4\x91u 1873. i 1876. godine. Ukupno je objavio \xc4\x8detiri takva ogleda._NEWLINE_Prvi ogled, naslovljen David Strauss: Ispovjednik i pisac, objavljen je 1873. godine. Ve\xc4\x87 sljede\xc4\x87u godinu Nietzsche izdaje dva Vremenu neprimjerena razmatranja, O koristi i \xc5\xa1tetnosti historije za \xc5\xbeivot, u kojemu problematizira tada dominantne tendencije historijske edukacije u njema\xc4\x8dkom obrazovnom sustavu te pretjeranog historizma u njema\xc4\x8dkoj filozofiji, te Schopenhauer kao odgajatelj, djelo u kojemu opisuje svoj vlastiti odnos spram Schopenhauerove filozofije i gdje potonjeg opisuje kao najboljega primjera toga kakva bi li\xc4\x8dnost trebala biti svaki pravi filozof. 1876. izdaje posljednje Vremenu neprimjereno razmatranje, Richard Wagner u Bayreuthu.'